Sankta Cecilia sin martyrdød, skulptur i Santa Cecilia in Trastevere av Stefano Maderno.
**Heilage Cecilia** er ein kristen helgen som leid martyrdøden tidleg på 200-talet, truleg i år 230. Ho er vernehelgen for musikarar og blinde.

Cecilia er rekna som helgen i katolsk og ortodoks kristendom og i delar av den anglikanske kyrkja. Minnedagen hennar er 22. november.

Biografi
--------

Det finst ikkje sikre historiske opplysingar om Cecilia. Det kan ha levd fleire personar med dette namnet i antikken som blei æra som heilage i den tidlege kyrkja. Helgensoga som ettekvart blei fortald om Cecilia seier at ho kom frå ein kristen senatorfamilie i Roma, og blei gift bort til ein heidensk adelsmann, Valerianus, som ho overtalte til å leva i eit kysk samliv ved å fortelja at ein engel vakta over kroppen hennar. Etter at maken blei kristna av pave Urban I skal paret ha blitt krona med roser og liljer av engelen. Ifølgje den same soga skal paret ha lidd martyrdøden seinare under kristenforfølgingane. Bødlane mislukkast i å drukna henne i badet hennar, og halshogg henne i staden.

Før ho døydde, og medviten om at ho snart kom til å døy, skal Cecilia ha ordna det slik at heimen hennar blei gjort om til ein stad for gudstenester.

Leivningane hennar blei først lagde i Sankt Calixtus katakomber, der Urban I skal ha teke dei. Sidan 800-talet har relikviane hennar vore i basilikaen Santa Cecilia i Trastevere i Roma.

Framstilling og tilknyting
--------------------------

Cecilia er blitt feira som helgen sidan omlag 300-talet.

Sidan renessansen har Cecilia ofte blitt framstilt med eit orgel ein bratsj eller eit anna musikkinstrument i bildekunst.

I kulturen
----------

I 1855 skreiv komponisten Charles Gounod ei messe til Sankta Cecilia.

* Den katolske kyrkja i Sverige nytte ei songbok som heiter *Cecilia*.
* Lotta Pedersen og Göran Folkestad kom på andre plass i Melodifestivalen 1984 med songen «Sankta Cecilia».

Kor som syng kyrkjemusikk kan ha namn etter heilage Cecilia, som «Ceciliakören» i Svenska kyrkan.

Kjelder
-------

1. 1 2 3  Bonniers stora lexikon, *På CD-rom 2000*
2. ↑   *Encyclopædia Britannica* si 11. utgåve artikkel «Cecilia, Saint», eit leksikon som i dag er offentleg eigedom.
3. ↑  Kirsch, Johann Peter. "St. Cecilia", *The Catholic Encyclopedia*. Vol. 3. New York: Robert Appleton Company, 1908. 24. april 2013.
4. ↑  Media, Franciscan (22. november 2015), «Saint Cecilia», *Franciscan Media* (på engelsk), arkivert frå originalen 16. november 2019, henta 24. november 2019
5. ↑  Charles Gounod, Masses... henta 29. april 2008

* «St. Cecilia». *Catholic Encyclopedia*. New Advent. Henta 23 november 2017.
* «Santa Cecilia, vergine e martire». *Santi e Beati*. Henta 23 november 2017.
* Farmer, David Hugh: *The Oxford Dictionary of Saints*, Oxford University Press, Oxford 1992, Oxford Reference (engelska), s. 91–92. ISBN 0-19-283069-4.
* *The Book of Saints: A Dictionary of Servants of God*. 6th ed. London: Cassell 1994. ISBN 0-304-34357-9

---

* *Denne artikkelen bygger på «Saint Cecilia» frå Wikipedia på engelsk, og «Cecilia (helgon)» frå Wikipedia på svensk den 24. november 2019.*

Bakgrunnsstoff
--------------

 Commons har multimedium som gjeld: **Heilage Cecilia**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* NLA

 |